b"\n_START_ARTICLE_\nIlla de Bering\n_START_SECTION_\nGeografia\n_START_PARAGRAPH_\nAmb 90 kil\xc3\xb2metres de llrg i 20 d'ample l'illa t\xc3\xa9 una superf\xc3\xadcie de 1.660\xc2\xa0km\xc2\xb2, cosa que la converteix en la m\xc3\xa9s gran de les illes del Comandant. Anteriorment fou coneguda pel nom d'illa Avacha. Uns 4\xc2\xa0km al nord-oest hi ha la petita illa Toporkov (\xc2\xabOstrov Toporkov\xc2\xbb), una illa quasi circular amb un di\xc3\xa0metre d'uns 800 metres._NEWLINE_\xc3\x89s un territori a\xc3\xafllat amb un clima molt dur. El terreny \xc3\xa9s irregular i no hi ha arbres. La boira sovinteja i \xc3\xa9s propensa a patir importants terratr\xc3\xa8mols. Fins al 1826 no hi hagu\xc3\xa9 habitants permanents a l'illa. Actualment la vila de Nikolskoie acull uns 800 habitants, 300 d'ells d'origen aleuti\xc3\xa0. La principal activitat econ\xc3\xb2mica \xc3\xa9s la pesca._NEWLINE_Les costes de l'illa acullen un h\xc3\xa0bitat natural per la ll\xc3\xbadria marina i importants col\xc3\xb2nies de foques.\n_START_SECTION_\nHist\xc3\xb2ria\n_START_PARAGRAPH_\nEl navegant dan\xc3\xa8s Vitus Bering, a bord del Svyatoy Pyotr, naufrag\xc3\xa0 i mor\xc3\xad d'escorbut en aquesta illa, junt a 28 dels seus homes el 1741. El 1743 Emilian B\xc3\xa1sov arrib\xc3\xa0 a l'illa a la recerca de ll\xc3\xbadries marines, comen\xc3\xa7ant aix\xc3\xad el proc\xc3\xa9s rus de saltar d'illa en illa fins a arribar a Alaska."